cyanic-selkie/wikianc huggingface dataset:
József Galamb
T-Fordin suunnittelu
Kun T-mallin tuotanto alkoi, Galambin vastuulle jäivät asiakaspalautteen pohjalta tehtävät rakenteelliset parannukset. Fordilla ei ollut käytössä varsinaista organisaatiokaaviota ennen Edsel Fordin nousua yhtiön johtoon. Galamb käytännössä vastasi T-Fordiin tehtävistä muutoksista. Kaikki muutokset piti kuitenkin ensin hyväksyttää Henry Fordilla, sillä hän halusi pitää ohjat tiukasti käsissään valmistuskustannusten nousun pelossa. Samoihin aikoihin suunniteltiin umpikorinen T-malli. Henry Fordilla oli usein epäkäytännöllisiä ideoita, joista hän piti jääräpäisesti kiinni. Hän esimerkiksi halusi muotoilla oikean- ja vasemman puoleisen oven samanlaisiksi ja kulmikkaiksi minimoidakseen muotinvalmistuskustannukset ja hukkaan menevän teräslevyn osuuden.
Kilpa-autoprojekti
Henry Fordin pyynnöstä Galamb suunnitteli kilpa-auton, jonka pitäisi voittaa Blitzen Benz. Tätä varten Galamb suunnitteli nelisylinterisen, alumiinisella lohkolla varustetun moottorin, jossa oli teräksiset sylinteriholkit ja alumiinimännät. Frank Kulickin kuljettama auto saavutti 125 mailin tuntinopeuden, joka riitti päihittämään Blitzen Benzin.
Uran loppuvaiheet
Toisen maailmansodan aikana Galamb suunnitteli Fordille pienen, 6-sylinterisellä moottorilla varustetun auton. Työ tuli valmiiksi 1942.
Yhdysvaltain avoin tennisturnaus 2020
Rafael Nadal ja Bianca Andreescu voittivat kaksinpeliturnauksen edeltävänä vuonna, mutta he päättivät etteivät osallistu turnaukseen tänä vuonna.
Ghazi Ghrayri
Ura
Ghrayri valmensi menestyksekkäästi CS Sfaxienia kaudella 2008–2009 Tunisian cupin voittoon. Tunisian pääsarjassa joukkue sijoittui sen sijaan neljänneksi. Ghrayri jätti seuran kauden päätteeksi ja hänet palkattiin lokakuussa 2009 Ajman Clubin uudeksi päävalmentajaksi kaudella 2009–2010.
Philibert Tsiranana
Madagaskar itsenäistyi vuonna 1960, jolloin Tsiranana nousi sen ensimmäiseksi presidentiksi. Tsiranana erosi vuonna 1972 ja luovutti vallan kenraali Gabriel Ramanantsoalle.
Canary Wharfin metroasema
Canary Wharfin metroasema on Lontoon metron asema Jubilee Linella Canary Wharfin liikekeskuksessa. Sen avasi 17. syyskuuta 1999 pormestari Ken Livingstone käynnistämällä liukuportaat. Aseman arkkitehtina toimi Norman Foster ja se paransi valmistuessaan Docklandsin alueen julkisen liikenteen pieneksi käynyttä kapasiteettia. Asema on suunniteltu vetämään noin 50 000 matkustajaa päivässä ja se on yksi metron vilkkaimmista asemista. Aseman aula on laaja, sijaitsee puiston alla ja sinne on lasikattoiset sisäänkäynnit sen molemmista päistä. Asemalaiturit on varustettu laituriovin.
Österstjernan
Österstjernan on vuosina 2002–2006 rakennettu kopio samannimisestä purjealuksesta, joka kuljetti 1800-luvulla rahtia Loviisan ja Tukholman välillä. Alkuperäinen pakettijahti Österstjernan rakennettiin Pietarsaaressa vuosina 1813-1814, ja sen kantavuus oli noin 50 tonnia. Laivasta on säilynyt muun muassa alkuperäisiä mittakirjoja sekä 1820-luvulta peräisin oleva maalaus. Näiden perusteella venesuunnittelija Eivind Still piirsi uuden Österstjernanin, joka rakennettiin Loviisan Laivasillalla talkootyönä ja valmistui syksyllä 2006.
Daihatsu Charade
FAW Tianjin valmisti kolmannen sukupolven Charadea lisenssillä Kiinassa 1988−2009 asti nimellä Xiali. Xialia on myyty yli puolitoista miljoonaa kappaletta. Myös Geely Automobilen mallit HQ, MR ja PU perustuvat pitkälti G100-Charadeen, ja niitä on valmistettu vuodesta 1998 näihin päiviin asti.
Ensimmäinen sukupolvi (G10, G20; 1977–1983)
SOK:n omistama Peugeot-maahantuoja Maan Auto Oy aloitti Daihatsun edustuksen Suomessa Charade-mallilla vuoden 1981 keväällä. Tuonnin alkaessa malli oli siis jo kolme vuotta vanha, mutta se oli toisaalta ollut hyvin suosittu Japanin markkinoilla ja valittu siellä myös vuoden autoksi 1979. Korimalleja oli kahta erilaista, joista 5-ovinen oli selkeästi perusmalli, ja erikoisella, pyöreällä C-pilarin "oopperaikkunalla" varustettu 3-ovinen omanlaisensa erikoisuus. Suomen tuontiohjelmaan kolmiovinen ei kuulunut. 250px|pienoiskuva|vasen|Kolmiovinen Charade oopperaikkunoineen
Suomen lehdissä
Tekniikan Maailma koeajoi Charaden tuoreeltaan 1981. Koeajossa kiitettiin pientä kulutusta, hyvää ohjaustuntumaa ja herkkäliikkeistä vaihteistoa. Moitteita annettiin ryypyn merkkivalon puuttumisesta, vähäisestä pääntilasta takamatkustajille sekä herkästi likaantuvasta takalasista. Kaikkiaan autoa pidettiin näppärän kokoisena, toimivuudeltaan hyvänä ja vaihtoehtona varteenotettavana.
Toinen sukupolvi (G11; 1983–1987)
Ensimmäinen sukupolvi ehti olla Suomessa myynnissä vain kaksi vuotta, kun uudistunut malli esiteltiin. Näkyvin muutos edeltäjään oli uudistettu ulkonäkö kasvaneine ulkomittoineen: pituutta tuli lisää 60 mm, korkeutta 40 mm ja akseliväliäkin 20 mm. Näin ollen tilavampi G11 myös rekisteröitiin viidelle matkustajalle.
Koeajossaan Tekniikan Maailma kiitti reipasta suorituskykyä, luokassaan runsaita sisätiloja sekä vaihteiston toimintaa ja sen neljän välityksen soveltuvuutta taajama-ajoon. Moitteita taasen tuli meluisuudesta, tehottomista jarruista ja takajousituksen heikosta kuormankantokyvystä. Pikkuautovertailussa Charadea pidettiin nopeasti reagoivan ohjauksensa ja "ärhäkästi muristen kiihtyvän moottorinsa" vuoksi mikroautomaisena kulkineena, joka "houkuttelee kuljettajansa helposti urheilullisiin ajosuorituksiin". Talviautoksi G11 soveltui huonosti, mikä haittasi Suomessa sekä myyntiä että säilyvyyttä myöhemmille sukupolville: kylmäkäynnistyvyyden ja lämmityslaitteen osalta ajoneuvo ei täyttänyt "edes kohtuullisina pidettäviä edellytyksiä".
Kolmas sukupolvi (G100 ja G102; 1987–1993)
Charade uusittiin lähes kokonaan mallivuodelle 1987. Uudet, pyöristyneet linjat olivat muotoilupäällikkö Hiroshi Aokin ja Hideyuki Uedan käsialaa. Aluksi Suomen myyntimallistossa oli tarjolla vain 3- ja 5-oviset pystyperäiset mallit, joita täydentämään tuli 4-ovinen porrasperä 1990. Japanissa 315 mm pystyperäistä pidempi konttikoppa oli lisätty mallistoon jo vuotta aiemmin. Alustarakenteen osalta etupään joustintukijousitus oli jo 80-luvun loppupuoliskolla pikkuautoluokan tyypillisin ratkaisu, mutta takapään toteuttaminen samalla tavalla (ja siten saavutettu joka pyörän erillisjousitus) oli tavanomaista lähinnä urheilullisemmissa pikkuautoissa ja suuremman kokoluokan kulkineissa.
Georges Danton
Kohti valtataistelua
Danton vastusti syrjäytetyn Ludvig XVI:n tuomitsemista oikeudenkäynnissä, koska kuninkaan kuolemantuomion jälkeen Ranskan viholliset eivät varmasti suostuisi sovintorauhaan. Oikeudenkäynnin alkaessa vuoden 1792 lopulla Danton oli kuitenkin poissa pääkaupungista eikä voinut vaikuttaa tapahtumien kulkuun. Kansalliskonventti oli lähettänyt hänet Jean-François Delacroix’n kanssa Ranskan äskettäin miehittämiin Itävallan Alankomaihin (nyk. Belgia) vakiinnuttamaan Ranskan valtaa ja levittämään vallankumousta. Kreivi Alexandre de Lameth kertoi myöhemmin muistelmissaan, että Danton oli laatinut yhdessä kenraali Charles-François Dumouriez’n kanssa salaisen suunnitelman, jonka tarkoituksena oli saada Englannin hallitus pelastamaan Ludvig XVI:n henki lahjonnalla. Kun tämä suunnitelma kariutui, Pariisiin palannut Danton antoi periksi ja äänesti ratkaisevassa äänestyksessä 15. tammikuuta 1793 kuninkaan kuolemantuomion puolesta ilman lykkäystä. Kun kenraali Dumouriez myöhemmin keväällä loikkasi itävaltalaisten puolelle, girondistit syyttivät Dantonia tämän liittolaiseksi. Danton käänsi syytökset girondisteja vastaan, sillä Dumouriez oli ollut paljon tekemisissä heidän kanssaan.
Danton valittiin 6. huhtikuuta 1793 jäseneksi toimeenpanovallan uudeksi elimeksi perustettuun yhteishyvän valiokuntaan, joka aloitti toimintansa seuraavana päivänä. Dantonista tuli valiokunnan johtava henkilö ja siten käytännössä Ranskan hallituksen tosiasiallinen johtaja seuraavan kolmen kuukauden ajaksi. Hän keskittyi ulkopolitiikkaan ja yritti huonolla menestyksellä saada diplomaattisin keinoin kosketuksen viholliseen joko rauhanneuvottelujen aloittamiseksi tai vihollisliittouman hajottamiseksi. Tämä vieraannutti radikalisoituneen Pariisin kommuunin, joka alkoi kääntyä jyrkempien jakobiinien kuten Maximilien de Robespierren puoleen. Dantonin suosiota alensivat myös vastoinkäymiset Vendéen kapinan kukistamisessa. Hän tuki touko–kesäkuun vaihteessa suoritettua kaappausta, jolla girondistien johtajat erotettiin kansalliskonventista, mutta radikaalien pettymykseksi hän suojeli sen jälkeen girondisteja jyrkemmiltä toimilta. Kun yhteishyvän valiokunnan ensimmäinen toimikausi päättyi 10. heinäkuuta, Dantonia ei valittu enää uudelleen. Hän oli vielä 25. heinäkuuta – 8. elokuuta 1793 kansalliskonventin puhemiehenä.
Robert Silverberg
Robert Silverberg (s. 15. tammikuuta 1935) on yhdysvaltalainen tieteiskirjailija. Hän on voittanut useita Hugo- ja Nebula-palkintoja. Hänet on nimetty yhdeksi tieteiskirjallisuuden Grand Mastereista.
Veikko Takala
Taide
Veikko Takala teki realistisia ja abstrakteja piirustuksia ja maalauksia sekä serigrafioita ja kollaaseja. Takalan taidesuuntausta määrittelee surrealismi, informalismi ja ekspressionistisen abstrakti ilmaisu. Hänen töissään on nähtävissä selkeää pinnanjakorytmiikkaa. Takalan taiteelle on tunnusomaista dramaattiset tunnelmat ja melankolia.
Léo Dubois
Dubois pelasi Nantesin junioreissa vuodesta 2008 alkaen. Hän nousi edustusjoukkueeseen ensimmäisen kerran toukokuussa 2015, jolloin hän pelasi kaksi Ligue 1 -ottelua. Kaudella 2015–2016 hän pelasi Ligue 1:ssä 24 ottelua, joista 22 ottelua avauskokoonpanossa, ja seuraavalla kaudella jo 36 liigaottelua, joista 35 ottelua avauskokoonpanossa. Kaudella 2017–2018 hän oli joukkueen kapteeni ja pelasi 34 liigaottelua sekä teki liigassa kolme ensimmäistä maaliaan, joista ensimmäisen ja kolmannen Strasbourgia vastaan.
Kesällä 2018 Dubois siirtyi Lyoniin. Kaudella 2018–2019 hän pelasi Ligue 1:ssä 25 ottelua, joissa hän teki yhden maalin, ja Mestarien liigassa viisi ottelua, joissa hän teki yhden maalin. Koronavirusepidemian keskeyttämällä Ligue 1 -kaudella 2019–2020 hän pelasi 16 ottelua. Saman kauden Mestarien liigassa Lyon eteni välieriin ja Dubois pelasi yhdeksän ottelua, kaikki avauskokoonpanossa. Kaudella 2020–2021 hän pelasi Ligue 1:ssä 37 ottelua ja teki niissä kaksi maalia.
Eira
Muista lähistöllä olevista kaupunginosista, kuten Punavuoresta ja Ullanlinnasta Eira (yhtä alueen luoteiskulmassa sijaitsevaa korttelia lukuun ottamatta) eroaa selvästi siinä, että siellä kadut ovat kapeita ja yleensä kaartuvia, eivätkä rakennukset yleensä ole kadun varressa vaan keskellä tonttia.
Historia
pienoiskuva|vasen|Eiran rakentamatonta kalliomaastoa vuonna 1909. Taustalla [[Laivurinkatu.]] 1800-luvun lopulla Eira oli vielä rakentamatonta aluetta. Sitä pidettiin liian syrjäisenä kaupunkiasutukseen, minkä vuoksi sinne suunniteltiin teollisuusaluetta. Tästä suunnitelmasta on muistona Tehtaankadun nimi. Suunnitelma kuitenkin hylättiin, ja Eirasta alettiin aluksi suunnitella huvilakaupunginosaa. Vuonna 1907 Eiralle vahvistettiin arkkitehtien Bertel Jungin, Armas Lindgrenin ja Lars Sonckin uusi asemakaava, joka mahdollisti huvilakaupunkisuunnitelmaa tiiviimmän rakentamisen. Suurin osa Eiran rakennuksista on jugendtyylisiä, enimmäkseen kolmikerroksisia kerrostaloja, jotka rakennettiin muutaman vuoden kuluessa asemakaavan vahvistamisen jälkeen. Eirasta tuli Helsingin ensimmäinen maastoon mukautuva kaupunginosa ilman ruutuasemakaavaa. Tiiviydestä ja rakennusten epäsäännönmukaisista muodoista ja korkeuksista huolimatta alueesta tuli arvostettu ja selkeästi ruotsinkielinen.
Eira sai nimensä viereiseen Ullanlinnan kaupunginosaan vuonna 1897 rakennetulta Eiran sairaalalta, joka taas oli saanut nimensä Tukholmassa vuosina 1816–1955 toimineelta samannimiseltä sairaalalta. Tämä sairaala taas oli saanut nimensä pohjoismaisen muinaistaruston lääkintätaidon jumalattarelta, Eiriltä.
Suuri lavra
Historia
thumb|left|240px|Luostarin pääkirkko. 1300-luvulla luostari muutettiin idiorytmiseksi luostariksi. Luostari taantui turkkilaisvallan aikana. Tämä johtui paitsi merirosvojen hyökkäyksistä ja verorasituksesta myös maanjäristyksistä, joista eräs suurimmista sattui vuonna 1585. Luostari palasi kinobioottiseen elämäntapaan vuonna 1574 ja takaisin idiorytmiseen vuonna 1670. Vuodesta 1980 lähtien luostari on ollut jälleen kinobioottinen. Vuonna 2011 luostarissa oli 79 asukasta.
Uusi Päivä (sanomalehti)
Uusi Päivä järjesti syksystä 1947 alkaen vuosittaisen ”Uuden Päivän maratonin”, 25 kilometrin juoksukilpailun, joka sittemmin opittiin tuntemaan nimellä Kupittaan piikki. Juoksuun osallistui TUL:n parhaimmisto ja 1960-luvulla mukaan tuli myös ulkomaalaisia. TUL:n turkulaisseurat hoitivat käytännön järjestelyt. Piikin järjestäminen jatkui Uuden Päivän lakkauttamisen jälkeenkin.
Vatopédin luostari
Rakennus
Vatopédia lähin luostari on Zográfoksen luostari, jonne on linnuntietä matkaa noin neljä kilometriä.
Uusi Päivä (sanomalehti)
Lakkauttaminen
Syksyllä 1968 Uusi Päivä vastusti voimakkaasti Tšekkoslovakian miehitystä. Loppuvuonna 1968 SKP:n piiri alkoi levittää oppositiolehti Tiedonantajaa jäsenilleen. Piiri irtautui Uudesta Päivästä epäonnistuttuaan sen valtaamisessa. Irtautuminen oli tärkein yksittäinen syy lehden kuolemaan.
Uuden Päivän lakkauttamisesta päätettiin alkuvuonna 1969 SKDL:n lehdistökomiteassa. Päätöksen takana olivat ylitsepääsemättömät taloudelliset vaikeudet. Myös muissa kansandemokraattisissa lehdissä saneerattiin. Lopullinen päätös tehtiin SKDL:n piiritoimikunnassa 15. toukokuuta. Viimeinen numero ilmestyi 28. kesäkuuta. UP:n tilaajille lähetettiin jatkossa Kansan Uutiset. KU perusti Turun toimiston UP:n entisiin tiloihin.
Siperianmaaorava
Taksonomia
pienoiskuva|vasen|Siperianmaaorava Venäjällä. Siperianmaaorava voidaan jakaa yhdeksään alalajiin:
Dingo
Dingon määritelmä
Dingon määritelmästä ja siten myös levinneisyydestä on erilaisia näkökantoja. Suppeasti käsitettynä dingo viittaa vain Australiassa tavattaviin villikoiriin, jotka polveutuvat Australiaan noin 5000 vuotta sitten tuoduista koirista.
Levinneisyys
Dingokanta kasvoi 1950-luvulle asti, jonka jälkeen niiden määrän on arveltu pysyneen tasaisena.
Monacon Grand Prix 1986
Monacon Grand Prix 1986 oli Formula 1 -sarjan osakilpailu, joka ajettiin 11. toukokuuta 1986 Monacon katuradalla. Kilpailun voitti paalupaikalta lähtenyt hallitseva maailmanmestari Alain Prost. Keke Rosbergin toisen sijan myötä McLaren otti kilpailusta kaksoisvoiton.
Nikarkhos
Nikarkhos (, ; ensimmäinen vuosisata) oli antiikin kreikkalainen runoilija. Hän oli tunnettu lähinnä epigrammeistaan, joista on säilynyt 42, sekä satiirisista runoistaan. Joitakin hänen kirjoituksiaan on löydetty Egyptistä Oksyrhynkhoksen papyruksista.
Lassi ja Leevi
Syntyvaiheet
Watterson sai United Features -syndikaatilta yhden kuukauden harjoittelusopimuksen vuonna 1983. Calvin and Hobbes ei saanut koeyleisöltä kuitenkaan riittävän hyvää palautetta, joten United ei julkaissut sitä. Wattersonille tarjottiin sen sijaan Robotman-nimisen leluhahmon sijoittamista sarjakuvaansa, mutta Watterson kieltäytyi. Vuonna 1984 Watterson lähetti sarjakuvansa Universal Press -syndikaatille. Syndikaatin editori Lee Salem ihastui sarjakuvaan ja Watterson allekirjoitti sopimuksen syndikaatin kanssa maaliskuussa 1985.
Fabrizio Mori
Mori voitti kolme kertaa 400 metrin aitajuoksun Euroopan cupissa. Hän paransi matkan Italian ennätystä yhteensä viisi kertaa. Hän on pituudeltaan 175 cm ja painoi aktiivivuosinaan 68 kg.
Alfhild Nordlund
Elin Alfhild Isabella Nordlund (9. huhtikuuta 1861 Närpiö – 24. heinäkuuta 1941) oli suomalainen taidemaalari.
Elämäkerta
Nordlund opiskeli Suomen Taideyhdistyksen piirustuskoulussa Turussa 1881–1885 ja Adolf von Beckerin yksityisessä akatemiassa 1886–1887. Hän opiskeli sitten ulkomailla Peder Severin Krøyerin ja Julius Paulsenin johdolla Kööpenhaminassa 1887–1888 sekä Paul-Louis Delancen, G. Callon ja A. Deléclusen johdolla Pariisissa 1891–1892, 1898 ja 1909. Nordlund osallistui Suomen Taiteilijain näyttelyihin vuosina 1892, 1893, 1895, 1896, 1897, 1901 ja 1902. Nordlund oli mukana ryhmässä, joka kokoontui Ahvenanmaalla Önningebyn taiteilijasiirtokunnan nimellä.
Eddie Cheever
Cheever syntyi Phoenixissa, Arizonassa, mutta asui lapsena Roomassa. Hän kiinnostui moottoriurheilusta kahdeksan vuoden iässä, kun hänen isänsä vei hänet urheiluautokilpailuun Monzaan. Hän alkoi pian ajaa kartingia, ja voitti sekä Italian että Euroopan karting-mestaruuden 15 vuoden iässä. Hän uurasti Euroopan karting-luokista korkeammilla tasoille, ja ajoi yhdysvaltalaisen Danny Sullivanin tallikaverina Formula 3 -sarjassa. Tämän lisäksi hän ajoi Formula 2 -sarjassa tallipäällikkönään Ron Dennis.
Formula 1
Kaiken kaikkiaan Cheever osallistui 143 Grand Prix -kilpailuun, saavutti 9 palkintosijaa ja 70 MM-pistettä. Yhtään voittoa Cheever ei kuitenkaan F1-sarjassa saavuttanut. Hän onkin sijalla 5 kuljettajissa, joilla on eniten kilpailuja ilman voittoja.
Jalkapallon alle 21-vuotiaiden Euroopan-mestaruuskilpailut 2015
Välieriin yltäneet neljä joukkuetta saivat paikan vuoden 2016 olympialaisiin.
Israelin kansalliskirjasto
Israelin kansalliskirjastolle rakennetaan uudisrakennus, jonka on suunnitellut sveitsiläinen arkkitehtitoimisto Herzog & de Meuron. Uuden kirjastorakennuksen peruskivi muurattiin 2016 ja rakennushankkeen on tarkoitus valmistua vuonna 2020.
Kirjaston tavoitteena on kerätä kaikki Israelissa kaikilla kielillä julkaistu aineisto, kaikki Israeliin ja juutalaisuuteen liittyvä missä tahansa maassa millä tahansa kielellä julkaistu kirjallisuus. Siellä on yli 5 miljoonaa teosta.
The Triffids
Suosion vuodet
The Triffids palasi Australiaan äänitti syrjäseuduilla sijainneessa ladossa kahden kappaleen albumin In the Pines, joka julkaistiin tammikuussa 1987. Yhtye kiersi Britanniaa loppuvuodesta 1986 ja palasi seuraavan vuoden alussa ”Australian Made” -kiertueelle, jonka muita artisteja olivat Mental as Anything, The Saints, I'm Talking, Models, Jimmy Barnes ja INXS. The Triffids sai solmittua levytyssopimuksen kuulun Island-levymerkin kanssa ja palasi Britanniaan levyttämään helmikuussa 1988 julkaistun albuminsa Calenture. Levy oli yhtyeen siihen asti kallein ja kunnianhimoisin. Albumin singlestä ”A Trick of the Light” tuli yhtyeen ainoa Britannian singlelistalle noussut kappale. Se kävi listasijalla 73.
Säderusokki
Säderusokki (Bidens radiata) on lähinnä Pohjois-Euroopassa kasvava, yksivuotinen ruohovartinen kasvi. Eteläinen Suomi kuuluu lajin pääesiintymisalueeseen.
Chiba
Aluejako
Chiba jakautuu kuuteen suuralueeseen. Niistä asukasluvultaan suurin on kaupungin ydinalueen käsittävä Chūō-ku, pinta-alaltaan vuorostaan Wakaba-ku.
Säderusokki
Levinneisyys
Säderusokin päälevinneisyysalue on keskittynyt Suomeen ja Luoteis-Venäjälle. Muuten lajia esiintyy hyvin hajanaisella alueella ja satunnaisesti Ruotsissa, Keski-Euroopassa, Keski-Aasiassa, Siperiassa, Kiinassa ja Japanissa. Suomessa säderusokkia kasvaa paikoitellen Tornio–Kajaani-linjan korkeudelle saakka. Pohjoisempana lajista on vain satunnaisia havaintoja. Runsaimmillaan laji on Pohjois-Pohjanmaan eteläosissa.
EGP-painatus
EGP-painatusta voidaan käyttää muun muassa offset-, flexo- ja syväpainomenetelmissä. Tyypillisesti seitsemää painoväriä käyttävien digitaalisten painokoneiden yleistyminen saattaa lisätä myös EGP:n käyttöä.
Jeesus Siirakin poika
Elinajan ajoittaminen
Hänen elinaikansa on ajoitettu kahden tiedon perusteella. Sirakin kirjan kreikankielisessä esipuheessa Jeesus Siirakin pojan pojanpojan kerrotaan saapuneen Egyptiin kuningas Euergetes Basileoksen kolmantenakymmenentenä kahdeksantena vuotena, jonka jälkeen hän oli kääntänyt isoisänsä teoksen kreikaksi. Historia tuntee kaksi Egyptin hallitsijaa, joilla oli lisänimi Euergetes: Ptolemaios III Euergetes ja Ptolemaios VIII Euergetes II (Fyskon). Koska Ptolemaios III hallitsi vain 25 vuotta, hallitsijan täytyy olla Ptolemaios VIII. Tällöin pojanpojan voidaan sanoa saapuneen Egyptiin vuonna 132 eaa. ja hänen isoisänsä on todennäköisesti elänyt 40–60 vuotta aiemmin (n. 190 eaa.–170 eaa.). Toinen tieto on peräisin itse kirjasta. Kirjoittaja viittaa kunnioittaen ylipappi Simonin, Oniaan pojan, toimiin sanoen jopa siunauksen kyseiselle henkilölle kirjassa, minkä perusteella kirjoittajan arvellaan olleen hänen aikalaisensa. Juutalainen historia tuntee edelleen kaksi Simon-nimistä ylipappia, jotka ovat olleet Oniaan poikia. Simon I oli asemassaan Ptolemaios I Soterin aikana, noin 300 eaa.. Simon II puolestaan eli noin vuonna 200 eaa., minkä perusteella kirjan kirjoittajan on katsottu eläneen toisen vuosisadan alussa ennen ajanlaskun alkua.
Tsumadan piiri
Seudun kanta-asukkaita ovat andilaisia ja tseziläisiä kieliä puhuvat bagulalit, hvaršit, tindalit ja tšamalalit. Virallisesti heitä on pidetty avaareina. Vuonna 1944 osa väestöstä siirrettiin Tšetšeniaan, josta he sittemmin ovat muuttaneet Dagestanin tasankoseudulle.
Nate Guenin
Ura
NHL:n työsulkukaudella 2012-2013 Guenin pelasi Syracuse Crunchissa joukkueen kapteenina. 13. tammikuuta 2013 Anaheim asetti hänet waiver -listalle. Guenin teki kauden aikana 66 pelissä 4 maalia ja 24 pistettä.
5. heinäkuuta 2013 Guenin teki vapaana pelaajana vuoden mittaisen kaksisuuntaisen sopimuksen Colorado Avalanchen kanssa. Avalanchen yhdeksän ensimmäisen pelin jälkeen joukkueen päävalmentaja Patrick Roy kertoi hänen pysyvän NHL:ssä kauden loppuun. 7. tammikuuta 2014 Guenin teki kahden vuoden jatkosopimuksen Avalanchen kanssa.
Lahti Energia
Yhteiskuntasuhteet
Lahti Energialla on Lahden radiomäellä kahdessa kuuluisassa Lahden vertauskuvaksi muodostuneessa radiomastossa väriä illalla ja yöllä vaihtava valaistus sekä Pikku-Vesijärven lammella soivat vesiurut, joita soitetaan kesäisin.
UKP
UKP on vuonna 1983 perustettu kaukalopallon erikoisseura Raumalta. Seuran virallinen nimi on Uturan kaukalopalloilijat ry, mistä myös lyhenne UKP tulee. UKP pelasi kauteen 2009–2010 Kaukalopalloliigassa, yhteensä 18. kautta pääsarjassa. Silti seura ei kertaakaan selviytynyt mitaleille vaan paras sijoitus oli neljäs, joka on tullut neljä kertaa. Liigan maratontaulukossa seura on toisena.
Kimmo Sasi
Poliittisia näkemyksiä
Sasi kannattaa pakollista ruotsin kielen opetusta. Hänen mielestään ruotsin kieltä on osattava, jotta voi ymmärtää Suomen historiaa ja jotta ei joudu "huonompiin ammatteihin". Lisäksi hän pitää ruotsia kaupallisesti englannin jälkeen toiseksi tärkeimpänä vieraana kielenä.
Aš-Šuaybin piirikunta
Aš-Šuaybin piirikunta sijaitsee Al Dalin maakunnassa Jemenissä. Vuonna 2003 sen asukasluku oli 38 261.
Liberty Records
Liberty Records oli alun perin amerikkalainen, vuonna 1955 perustettu levy-yhtiö. Tällä hetkellä se toimii EMI:n alaisuudessa Isossa-Britanniassa. Yhtiön artisteja ovat olleet mm. Garth Brooks, Canned Heat, Eddie Cochran, CCR, Hawkwind, Alexis Korner, Kenny Rogers ja The Stranglers.
William Lyon Mackenzie King
left|200px|thumb|Mackenzie Kingin patsas [[Ottawassa]]
Lüshunkou
Port Arthur historiallisten tapahtumien polttopisteenä
Japani miehitti Port Arthurin ja hallitsi sodan aikana koko Liaodongin niemimaata. Sodan lopettaneessa Shimonosekin rauhansopimuksessa Japani sai Liadongin niemimaan, mutta sen oli palautettava se Kiinalle, kun sitä uhkasivat Ranskan, Saksan ja Venäjän yhdessä suunnittelema kolmoisinterventio. Tämän Japani koki suurena nöyryytyksenä.
Venäjän–Japanin sota
Se seikka, että Japanin sota­voimat olivat saartaneet sataman, johti elokuun alussa Keltaisen­meren meri­taisteluun, joka vahvisti Japanin valta-asemaa merellä, jossa sen laivasto jatkoi sataman piiritystä. Käytännössä sodan kaikki taistelut heinä­kuuhun 1904 saakka olivat strategisia taisteluja alueiden valtaamiseksi tai satama­kaupungin saartamiseksi.
Madeleine Albright
Yhdysvaltain ulkoministerinä
Albright tapasi ensimmäisenä Yhdysvaltojen edustajana vuonna 2000 Pohjois-Korean johtajan Kim Jong Ilin Pjongjangissa.
John Lennon
Lapsuus
thumb|left|Lennonin lapsuudenkoti Mendips osoitteessa [[251 Menlove Avenue]] John Lennon syntyi 9. lokakuuta 1940 Liverpoolissa yönä, jona Luftwaffe teki Liverpooliin ilmahyökkäyksen. Hän sai ensimmäisen etunimensä isoisänsä mukaan ja toisen nimensä pääministeri Winston Churchillin mukaan. Lennonin isänpuoleinen suku oli tullut Irlannista Liverpooliin 1800-luvun puolivälissä ja oli alkuperäiseltä nimeltään O’Leannain. Lennonin isä Alfred ”Freddie” Lennon oli laivastuertti ja äiti Julia oli työskennellyt elokuvateatterissa tavatessaan Freddien. Pian häiden jälkeen Freddie lähti merille pitkäksi aikaa ja parin avioliitto alkoi rakoilla. Julia sai toiselle miehelle tyttären, joka annettiin adoptoitavaksi Norjaan. Sen jälkeen Julia tapasi John ”Bobby” Dykinsin, jonka kanssa hän muutti yhteen. Aviottomassa suhteessa elävä ja ahtaasti asuva Julia joutui luopumaan Johnin huoltajuudesta, ja Julian sisar Mary Smith, ”Mimi-täti”, otti Johnin vastuulleen yhdessä maitotilan omistaneen miehensä George Smithin kanssa.
John oli jo varhain kiinnostunut piirtämisestä, ja hän herättikin koulussa huomiota piirustustaidoillaan. Hänen suosikkikirjansa lapsena oli Liisan seikkailut ihmemaassa.
Nuoruus
Vuonna 1956 Bill Haley ja Elvis Presley toivat rock and rollin Englantiin, ja etenkin Elvis mullisti Lennonin elämän kokonaan. Uudesta musiikista innostuneena Lennon perusti koulukavereidensa kanssa The Quarrymen -nimisen yhtyeen, johon liittyivät myöhemmin Paul McCartney ja George Harrison. Johnin äiti, joka oli lähes yhtä kiinnostunut tästä uudesta musiikkilajista kuin John itse, tuki Johnin musiikkiharrastusta varauksetta – päinvastoin kuin Mimi-täti. Mimi myös sanoi Johnille: ”Kyllähän kitaransoitto harrastuksesta käy, mutta et sinä ikinä tule sillä elantoasi tienaamaan”.
Sooloura
Vuonna 1973 Lennon julkaisi levyn Mind Games, jossa hän tilitti vaikeuksiaan suhteessaan Yoko Onoon; pariskunnan välirikko johti pian Lennonin monen kuukauden mittaiseen alkoholin- ja huumehöyryiseen ”kadotettuun viikonloppuun” Los Angelesissa. Eron aikana syntyi albumi Walls and Bridges, jonka single ”Whatever Gets You Thru The Night” oli Lennonin ensimmäinen soolouran ykköshitti Yhdysvalloissa. Marraskuussa 1974 Elton John kutsui Lennonin lavalle New Yorkin Madison Square Gardenin konsertissaan, ja siellä Ono ja Lennon tapasivat toisensa ja palasivat yhteen.
Paluu julkisuuteen
thumb|left|Lennon ja Ono vuonna 1980 Lennon täytti 40 vuotta 9. lokakuuta 1980. Marraskuussa 1980 hän julkaisi comeback-albuminsa Double Fantasy, jolla puolet lauluista oli Lennonin ja puolet Onon tekemiä. Lennon oli palannut julkisuuteen hyväkuntoisena ja optimistisena, haaveili uudesta menestyksestä ja suunnitteli maailmankiertuetta ja kahta uutta albumia, joiden kappaleita hän jo äänitti.
Kunnianosoituksia
thumb|John Lennonin patsas Havannassa Monet artistit sävelsivät pian Lennonin kuoltua kappaleita hänen muistokseen, kuten beatlet George Harrison (”All Those Years Ago”) ja Paul McCartney (”Here Today”), Paul Simon (”The Late Great Johnny Ace”), Elton John (”Empty Garden (Hey Hey Johnny)”), Queen (”Life Is Real”) ja Roxy Music (”Jealous Guy” -cover), sekä Julian Lennon ensimmäisellä singlellään ”Too Late for Goodbyes” (1984). Yoko Ono julkaisi vuonna 1984 hänen ja Lennonin kesken jääneen albumin Milk and Honey.
Pintaenergia
Pintaenergian arvoja
Youngin yhtälö ilmaisee kontaktikulman ja interfasiaalisen energian välisen yhteyden:
Wilhelmyn levy-menetelmä
jossa F on tensiometrillä mitattu kokonaisvoima, F_b on nosteen aiheuttama voima, joka syntyy, kun levy upotetaan nesteeseen, I on levyn pituus ja \sigma on nesteen pintajännitys. Wilhelmyn levy-menetelmällä saadaan melko objektiivisia mittaustuloksia, joiden perusteella voidaan laskea tarkkoja keskiarvoja. Mittauksissa käytetyllä levyllä täytyy olla yhtenäinen poikkileikkaus ja levyn pituus täytyy mitata tarkasti. Menetelmä toimii vain, jos levyn molemmat puolet ovat identtiset.
Maximilien Robespierre
Robespierren kuoleman jälkeen
Samaan aikaan kun pariisilaiset juhlivat Robespierren kuolemaa ja terrorin ajan päättymistä, vallankumousarmeija hyökkäsi Reininmaahan ja Alankomaihin. Pariisissa valta siirtyi kansalliskonventin perustamalle direktiohallitukselle, joka koostui lähinnä Paul de Barrasin johtamista jakobiineistä. Direktio lakkautti vallankumoustuomioistuimen, mutta sortui sisäisiin riitoihin vastuualueiden jakamisesta. Robespierren korkeimman olennon palvonta sammui perustajansa kuoltua, ja Napoleon käytti myöhemmin kultin rippeitä hyödykseen palauttaessaan vainotun kristinuskon arvoonsa.
Hepatiitti C
Hoito
Interferoneihin perustuvat lääkkeet olivat yleinen käytäntö, mutta ne eivät olleet niin tehokkaita kuin toivottiin, ja haittavaikutukset olivat hyvin yleisiä. Kyseinen hoitomuoto on silti käytössä jossakin päin maailmaa, kuten Aasiassa.
Itäsaaret
Alueen pohjoisraja kulkee Santahaminan ja Villingin saarten eteläpuolella. Alueen itäosissa raja jatkuu Ison Leikosaaren ja Uutelan itäpuolelta ja Vuosaaren sataman edustalla olevan Pikku Niinisaaren eteläpuolelta. Idässä naapurina on Sipoon saaristo. Etelässä alue jatkunee Halliluodon ja Länsitoukin etelärajojen luota kulkevan sisäisten aluevesien ulkorajalle saakka, josta ulompana sijaitsee Helsingin aluemeri.
Giles Scott
Giles Scott (s. 23. kesäkuuta 1987 Huntingdon) on brittiläinen kilpapurjehduksen olympiavoittaja, maailmanmestari ja Euroopan-mestari. Hän kilpailee finnjolla-luokassa. 197 senttimetriä pitkä ja 95 kilogrammaa painava Scott edustaa WPNSA-seuraa ja hänen valmentajanaan toimii Matt Howard.
Palautumaton monimutkaisuus
Biologiset esimerkit
Evolutionaarisia polkuja on selvitetty myös muun muassa värekarvoille ja immuunijärjestelmälle, jotka ovat joidenkin mielestä palautumattomasti monimutkaisia.
Bloukransin verilöyly
thumb|Muistomerkki Etelä-Afrikassa. Bloukransin verilöyly oli zulujen helmikuussa 1838 suorittama verilöyly voortrekkerien leireissä Etelä-Afrikassa. Buurit olivat tuolloin suorittamassa niin sanottua suurta vaellusta. Voortrekkerit olivat neuvotelleet asettumisesta zulukuningas Dinganen maille, mutta tämä määräsi heidät surmattavaksi. Verilöylyssä kuoli 40 buurimiestä, 56 naista ja 185 lasta, sekä 250 voortrekkerien mukana ollutta värillistä työläistä. Buurit antoivat tapahtumille nimen Weenen eli itkeminen.
Kalliosirkku
Elinympäristö
Laji asustaa syrjäisten jokien ja purojen varsilla ihmisasutusta vältellen.
Avohoito
Pyrkimyksenä on että avohoidon palveluilla edistetään ja ylläpidetään kuntalaisten terveyttä ja toimintakykyä sekä ehkäistään ja hoidetaan sairauksia. Samalla vältetään laitostumista. Toisinaan avohoitoon ohjaavan päätöksen taustalla ovat kuitenkin taloudelliset syyt. Etenkin mielenterveyspotilaiden avohoito on herättänyt yhteiskunnallista keskustelua.
Vene
Puoliliukuva vene
Joidenkin veneiden runkotyyppi on puoliliukuva. Tämä tarkoittaa sitä, että vaikka vene ei nouse täysin liukuun, se kuitenkin nousee hiukan ja pystyy ylittämään runkonopeutensa selvästi ilman suurta tehon lisäystä.
Valmistusmateriaalit
Veneiden valmistusmateriaaleja ovat nykyään mm.
Pappi, lukkari, talonpoika, vakooja
Pappi, lukkari, talonpoika, vakooja on John le Carrén vakoiluromaani, joka ilmestyi vuonna 1974. Eero Mänttärin suomennoksen julkaisi samana vuonna Tammi.
Koutloumoúsin luostari
Koutloumoúsin luostari (, myös Koutloumousioun luostari, Kutlumusionin luostari) on ortodoksinen luostari Athoksen autonomisessa luostaritasavallassa Kreikassa. Se on omistettu Kristuksen kirkastumiselle. Athoksen kahdenkymmenen luostarin välisessä hierarkiassa Koutloumoúsi on kuudennella sijalla.
Erasmus
Erasmus voi viitata seuraaviin henkilöihin tai asioihin:
Pikkukipuaja
Pikkukipuaja (Glyphorynchus spirurus) on pieni ruskea amerikkalainen varpuslintu.
Algo prodigioso
Kappale sijoittui Euroviisuissa kahdenneksitoista 2 pisteellä.
Malesian väestö
Malesian väestö koostuu Malesian liittovaltion alueella asuvista malaijeista, kiinalaisista ja intialaisista, sekä useista alkuperäiskansoista. Maan asukasluku on noin 30 miljoonaa ja väestönkasvu on suhteellisen nopeaa. Suurin osa väestöstä asuu Länsi-Malesian rannikkoseuduilla. Puhutuimmat kielet ovat malaiji, kiina ja tamili. Lisäksi maassa puhutaan useita vähemmistökieliä.
Turbo Bit
Turbo Bit on Tiny Gamesin vuonna 2014 julkaisema autoaiheinen pikselivideopeli. Peli on saatavilla iOSille ja Androidille. Pelin tarkoituksena on ajaa autolla kolmikaistaista tietä mahdollisimman pitkälle. Tehtävää hankaloittaa kuitenkin se, että siinä täytyy myös väistellä toisia autoja. Jos autoon osuu, pelin joutuu aloittamaan alusta. Muita väisteltäviä objekteja ovat lehmät ja öljyläikät, joihin törmäämisestä menettää pisteitä. Jokaisesta ohitetusta autosta saa yhden pisteen. Auto muuttuu näkymättömäksi ja sillä pääsee toisten autojen läpi, jos onnistuu keräämään tähden. Rampista auto hyppää toisten autojen yli. Pelin kaupasta voi ostaa erilaisia autoja.
Brysselin lentoasema
Kentän pinta-ala on 1 245 hehtaaria ja korkeus merenpinnasta on 56 metriä.
Merstola
Muuta
Kirjailija Emil Nervander vietti viimeiset elinvuotensa Merstolassa, jossa hän myös kuoli vuonna 1914. Hänen kunniakseen on pystytetty muistomerkki, jonka mukaan on myös nimetty Nervanderinkiventie-niminen katu.
Investointi
Yksityiset investoinnit
Jos investoidaan enemmän kuin säästetään, lainataan ulkopuolista varautta, jolloin tulee huolehtia takaisinmaksukyvystä, eli siitä että yksityisiin investointeihin otettu laina voidaan maksaa takaisin.
Vojvodina
Historia
Miloševićin väistyessä vuonna 2000 Vojvodinan vähemmistöt kannattivat Belgradin uutta demokraattista hallitusta ja vuonna 2002 provinssin autonomia palautettiin.
Pitkänokkakipuaja
Esiintyminen
Pitkänokkakipuajat elävät Etelä-Amerikassa Venezuelasta Pohjois-Boliviaan ja Amazonin alueella. Lajin elinympäristön laajuus on 5,4 miljoonaa neliökilometriä.
Lisääntyminen
Pesintä tunnetaan puutteellisesti.
Kilonpuiston koulu
Kilonpuiston koulussa on mahdollista opiskella englanniksi alaluokilta lähtien. Kilonpuiston koulun rehtori on Annukka Leutonen ja apulaisrehtori Kati Sippola.
Museoiden historia
Valistuksen aikana moderni museo syntyi, kun monista yksityisistä kokoelmista tuli julkisia. British Museum avattiin vuonna 1759, mutta vuonna 1793 avatusta Louvresta tuli museokehityksen edelläkävijä. Se oli ensimmäinen kansallismuseo, ja sitä seurasi pian ympäri Eurooppaa muita vastaavia museoita. Saksasta tuli 1800-luvun alkupuoliskolla museokehityksen keskus, kun Berliinin Altes Museum sekä Münchenin Glyptothek ja Pinakothek vaikuttivat erityisesti museoarkkitehtuuriin ympäri maailmaa. 1800-luvulla myös maailmannäyttelyt vaikuttivat museokehitykseen. Monet niissä kokeillut näyttelytekniikat otettiin käyttöön myös museoissa. Lisäksi esimerkiksi Lontoon Victoria and Albert Museum ja Science Museum sekä Yhdysvaltain Metropolitan Museum of Art on perustettu alkujaan maailmannäyttelyyn kerätyn esineistön ympärille.
Varhaishistoriasta antiikin Eurooppaan
’Museo’-sanan historia ulottuu antiikin Kreikkaan. Muusat olivat tieteiden ja taiteiden jumalattarina ja museionit muusien pyhäkköjä. Historian merkittävin museion oli Aleksandriassa toiminut Museion. Sen yhteydessä oli laaja Aleksandrian kirjasto sekä veistos- ja eläinkokoelma. Se tuhoutui Rooman valtakunnan hajoamisen aikaan 300-luvulla. Vaikka se vastaakin enemmän yliopistoa, se on aatteellisesti lähellä myös museoajatusta, sillä siellä liitettiin esineisiin myös opetuksellinen funktio. Aleksandrian Museionissa työskentelivät monet aikansa kuuluisimmista tieteilijöistä, kuten Eukleides ja Heron Aleksandrialainen.
Erik Thorell
Pelityyli
Elite Prospects -sivuston mukaan Thorell on pienehkö laitahyökkääjä, jolla on hyvä pelikäsitys ja nopeus. Hän on myös pelirohkea ja osaa pelata tarvittaessa kovaa. Thorell ei kuitenkaan ole fyysisesti kovin vahva. Hän osaa pelata hyökkäävän roolin lisäksi myös alemmissa ketjuissa "roolipelaajana". EP luonnehtii Thorellia joukkuepelaajaksi, jolla on hyvä työmoraali ja asenne.
Seuraura
Kauden 2010–2011 Thorell aloitti lainalla Skåressa. Marraskuussa 2010 Färjestad lainasi hänet sarjatasoa ylemmäs HockeyAllsvenskanissa pelaavan IF Sundsvall Hockeyn joukkueeseen, jossa Thorell pelasi suurimman osan runkosarjastaan. Elitserienissä hän pelasi kauden aikana kolme runkosarja- ja kuusi playoff-ottelua jääden niissä ilman tehopisteitä. Thorell voitti kauden päätteeksi Ruotsin-mestaruuden. Huhtikuussa 2011 hän teki yksivuotisen jatkosopimuksen Färjestadin kanssa.
Museoiden historia
Keskiajan esinekokoelmat
Rooman valtakunnan kaatumisen jälkeen monet henkilökohtaiset kokoelmat siirtyivät kirkolle. Keskiajalla Euroopassa esinekokoelmia olikin kuninkaallisilla ja kirkolla. Kokoelmilla saattoi usein olla myös yhteys; Kaarle Suuren kokoelmat jaettiin 800-luvun alussa useaan uskonnolliseen rakennukseen. Tällaisilla kokoelmilla oli taloudellista merkitystä, ja niitä käytettiin sotien ja muiden valtion kulujen rahoittamiseen.
James Murie
James Murie (n. 1830 Glasgow, Skotlanti – 21. joulukuuta 1925 Rochford, Essex, Englanti) oli skotlantilainen lääkäri, tutkimusmatkailija ja eläintieteilijä.
Erik Thorell
Seuraura
Kaudeksi 2019–2020 Thorell siirtyi kaksivuotisella sopimuksella Sveitsin National Leaguen EV Zugiin. Hänen runkosarjansa jäi vain 30 ottelun mittaiseksi, sillä lokakuussa 2019 Thorell joutui yli kuukaudeksi sivuun kaaduttuaan pyörällä kotimatkallaan Zugin aamuharjoituksista. Hän pelasi myös Mestarien liigassa joukkueen kymmenestä ottelusta vain viisi, mutta Thorell onnistui tästä huolimatta voittamaan Zugin sisäisen piste- ja syöttöpörssin tehtyään kahden pisteen ottelukohtaisella tahdilla tehot 2+8=10.
Maajoukkueura
Thorell pelasi alle 20-vuotiaiden MM-kilpailuissa vuonna 2012, jolloin hän voitti maailmanmestaruuden. Thorell valittiin Slovakiaa vastaan pelatun alkulohkon ottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2010 voittaen hopeaa sekä Ivan Hlinkan muistoturnauksessa vuonna 2009 voittaen pronssia.
Museoiden historia
Modernin museon kehittyminen 1900-luvulla
Taidemuseoiden tilat ovat muuttuneet hallimaisiksi, ja samalla monien taidemuseoiden toiminnassa vaihtuvat näyttelyt ovat saaneet tärkeämmän aseman. Samalla taidemuseot ovat jakautuneet laitoksiin, joiden päätavoitteena on pysyvät kokoelmat ja niiden esittely, ja niihin museoihin, jotka kokeilevat aktiivisesti poikkitaiteellista toimintaa. Jälkimmäiset museot pyrkivät lähestymään muita kulttuuri- ja taidelaitoksia ja ottamaan paikan aktiivisena nykytaiteen esittelypaikkana.
Albrandswaard
Albrandswaardin kunnan muodostavat Poortugaalin kylä lännessä ja Rhoonin kylä idässä.
Täsmennetty monimutkaisuus
Täsmennetty monimutkaisuus (, TM) on älykkään suunnittelun teorian käsite, jonka kehitti matemaatikko ja teologi William Dembski. Dembskin mukaan täsmennetyn monimutkaisuuden ominaisuus tarkastelun kohteena olevassa asiassa viestii sen olevan älykkään suunnittelun tulosta.
Suunnittelusuodatin
Dembski määrittelee "design filterin" tavaksi, jolla karsitaan sattuma ja laki, jolloin jäljelle jää "tiettyä tietoa" eli "täsmennettyä kompleksista informaatiota". Dembski määrittelee täsmennetyn monimutkaisen informaation (TMI, engl. complex specified information, CSI)) sellaiseksi, joka sisältää paljon määriteltyä informaatiota ja jolla on pieni mahdollisuus esiintyä sattumalla. Täten mikään laki tai sattumayhdistelmä ei voisi sitä tuottaa. Dembski on laskenut pienen mahdollisuuden rajan tulokseen kaavalla: [kaikkeuden hiukkasten määrä]* [hiukkastilojen muutosmäärä sekunnissa] * [kaikkeuden koko olemassaoloaika] 1080 * 1045 * 1025 = 10150 Hän kutsuu tätä todennäköisyyttä 1/10150 universaaliksi todennäköisyysrajaksi(engl. "Universal propability bound") . Vain kohde, jonka todennäköisyys on tämän rajan alle, voi perustellusti sisältää täsmennettyä monimutkaista informaatiota.
Veriyskä
Veriyskä on oire, jossa yskän mukana keuhkoista nousee veristä limaa tai harvemmin pelkkää verta. Verensyöksyllä tarkoitetaan erityisen runsasta veren yskimistä, joka johtuu massiivisesta hengitysteiden verenvuodosta (harvinainen). Verioksennus on taas peräisin ruuansulatuskanavan yläosasta.
Koroneia (Boiotia)
Historia
Koroneian perustajina pidettiin Thessalian Arnesta tulleita boiotialaisia sen jälkeen, kun thessalialaiset olivat ajaneet nämä pois. Kaupunki sai nimensä samannimisestä Thessaliassa sijainneesta kaupungista, joka on muuten tuntemattomampi. Etymologisesti kaupungin nimi perustuu sanaan koronē, ”kukkula”. Kreikkalaisessa mytologiassa kaupungin perustajaksi esitetään thessalialainen Athamas jälkeläisineen. Varhaisin maininta kaupungista on Homeroksen Iliaan laivaluettelossa, jossa se esiintyy yhdessä Haliartoksen kanssa yhtenä boiotialaisista kaupungeista, joka lähetti laivoja Troijan sotaan.
Father Divine
Kansainvälinen rauhanlähetysliike
Vuonna 1919 Father Divine muutti seuraajineen Sayvilleen, Long Islandin saarelle New Yorkin osavaltioon. Hän viipyi alueella vuoteen 1931, vaikka hän joutuikin toistuvasti kahnauksiin alueen pääosin valkoihoisen väestön kanssa. Father Divinen naapurit syyttivät tätä toistuvasti esimerkiksi rauhanhäirinnästä, ja hänet pidätettiin useaan otteeseen. Vuonna 1932 Father Divine tuomittiin rauhanhäirinnästä vuoden vankeuteen ja 500 dollarin sakkoihin. Tuomarin mukaan Father Divine oli uskonnollinen huijari ja uhka yhteiskunnalle. Father Divinen tuominnut tuomari kuoli sydänkohtaukseen viisi päivää tuomionluvun jälkeen, mikä Father Divinen kannattajat tulkitsivat Jumalan rangaistukseksi. Pian tämän jälkeen Father Divine vapautettiin valituksen seurauksena.
Artsakhin tasavalta
Kansallisuuskiistat
Syyskuussa 2020 Azerbaidžan aloitti Turkin tukemana aseellisen hyökkäyksen liittääkseen Artsakhin takaisin itseensä. Azerbaidžanin armeija eteni lähelle Stepanakertia. Armenia taipui tulitaukoon. Armenialaiset menettivät sopimuksen takia suuren osan Artsakhin alueesta.
Kyläsirkku
Kyläsirkku (Emberiza sahari) on Afrikan luoteisosissa elävä varpuslintu.
Ravinto
Aikuiset linnut syövät enimmäkseen siemeniä, poikasille ne syöttävät pääasiassa hyönteisiä ja muita pieniä selkärangattomia.
Xiropótamoksen luostari
Xiropótamoksen luostari (, myös Kseropotamoksen luostari, Ksiropotamoun luostari) on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Xiropótamos on kahdeksannella sijalla.
Atlit
Atlit on asutuskeskus Israelissa Haifan hallintoalueella. Vieressä sijaitsee myös Château Pèlerinin ristiretkien aikaisen linnan rauniot. Atlitin asukasluku oli vuoden 2019 lopussa 8 875.
Taboran alue
Tabora on pinta-alaltaan Tansanian suurin alue. Sen pinta-ala on 76 150 neliökilometriä. Vuoden 2012 väestönlaskennan mukaan siellä asui 2 291 623 asukasta. Alueen pääkaupunki on Tabora.
Peraia (Palestiina)
Peraia kuului aluksi Herodes Suuren kuningaskuntaan, kunnes hänen kuoltuaan alue jaettiin hänen lastensa kesken, jolloin Herodes Antipas sai Peraian hallintaansa. Myöhemmin keisari Tiberius karkotti Antipaksen ja Herodes Agrippa nousi hänen tilalleen. Peraia kuului sittemmin Rooman Judaean eli Juudean provinssiin.
Lutšno (järvi)
Lutšno on järvi Luoteis-Venäjällä Pihkovan alueen Porhovin piirissä.
KV1 (hauta)
KV1 on Ramses VII:n hauta Kuninkaiden laaksossa.
Suomen EU-kansanäänestys
Kansanäänestys
Kyselytutkimusten mukaan maanviljelijöistä peräti 94 % vastusti jäsenyyttä, mutta muissa keskeisissä ammattiryhmissä kannattajat olivat enemmistönä. Jäsenyyden vastustus oli myös jonkin verran suurempaa naisten (46 %) kuin miesten (39 %) keskuudessa. Suurituloiset ja varsinkin korkeasti koulutetut olivat myös selvästi useammin jäsenyyden kannattajia; yliopistotutkinnon suorittaneista jäsenyyttä kannatti 72 % kun taas pelkän kansakoulun käyneistä vain 46 %. Eri eduskuntapuolueiden kannattajista EU-jäsenyyden tukijat olivat enemmistönä kokoomuksen (89 %), RKP:n (85 %), SDP:n (75 %) ja vihreiden (55 %) kannattajissa, vähemmistönä keskustan (36 %), Vasemmistoliiton (24 %), SMP:n (20 %) ja kristillisen liiton (10 %) kannattajissa.
Snickers
Snickers charged
Snickers charged oli proteiinipatukka, joka sisälsi kofeiinia, tauriinia ja B-vitamiineja.
Piia-Noora Kauppi
Luottamustoimet
Keväällä 2011 Kauppi valittiin Euroopan pankkialan järjestöjen yhteisen kattojärjestön EBICin puheenjohtajaksi. Vuoden 2014 alusta Kauppi on toiminut Euroopan pankkiyhdistyksen työvaliokunnan puheenjohtajana.
Kauppi on myös Helsingin Diakonissalaitoksen säätiön valtuuskunnan jäsen. Kauppi on jäsenenä lisäksi Aalto-yliopiston kauppakorkeakoulun tukisäätiössä.
Yksityiselämä
Syyskuussa 2010 Kauppi sai törkeästä liikenneturvallisuuden vaarantamisesta 60 päiväsakkoa sekä neljän kuukauden ajokiellon. Hän oli ajanut 100 km/h nopeusrajoituksen alueella enimmillään 168 km/h lapsi kyydissään.
Suomukipuaja
Elinympäristö
Suomukipuaja elää trooppisissa alavien maiden sulkeutuneissa metsissä.
Saratogan taistelut
Taistelu merkitsi käännekohtaa Amerikan vallankumouksessa. Voiton jälkeen Ranska tunnusti Amerikan siirtokunnat itsenäiseksi valtioksi ja julisti sodan Britanniaa vastaan. Lisäksi Ranska antoi rahallista tukea kapinallisille ja toi laivastonsa tukemaan itsenäisyystaistelijoita. Saratogan taistelujen lopputuloksen ja Ranskan esimerkin innoittamina myös Espanja ja Hollanti liittyivät myöhemmin Yhdysvaltain tukijoihin.
Saratogan taistelut
Burgoynen armeija marssi 13. syyskuuta 1777 Saratogan alueelle. Amerikkalainen kenraalimajuri Horatio Gates oli kerännyt 10 000 sotilaan joukot Bemis Heightsiin, joka sijaitsi noin 16 kilometriä kaupungista pohjoiseen. Brittiarmeijan vahvuus oli noin 6 500 miestä. Kuusi päivää myöhemmin Burgoyne päätti iskeä amerikkalaisten puolustuksen sivustaan ja lähetti kenraali Simon Fraserin johtamat 2 000 sotilasta korkealle kummulle erään maatilan lähettyville. Gates järjesti armeijansa välittömään vastaiskuun ja määräsi kenraalit Benedict Arnoldin ja Daniel Morganin joukkoineen käymään brittien kimppuun. Morganin alaisina toimivat tarkka-ampujat haavoittivat monia vihollisupseereja, mutta englantilaisten tykistö onnistui murtamaan amerikkalaisten rivit.
Saratogan voiton jälkeen
Vaikka Ranskan tuen eräs merkittävimpiä osia oli rahallinen avustus, se lähetti myös joukkojaan Washingtonin avuksi. Ilman Ranskan laivastoa Yhdysvaltain lopullinen voitto Yorktownin taistelussa syksyllä 1781 ei olisi ollut mahdollinen.
Euroopan liberaalinuoret
Järjestöllä on noin 150 000 jäsentä, joihin kuuluvat jäsenjärjestöjen jäsenet 40 maassa. Tämän lisäksi LYMEC:in kuuluvat yksilöjäsenet. Yksilöjäsenyys on tarkoitettu lähinnä sellaisille järjestön ajatusmaailman jakaville henkilöille, joiden kotimaassa ei ole toiminnassa LYMEC:n jäsenjärjestöä. Yksilöjäsenet valitsevat keskuudestaan omat edustajansa LYMEC:n puoluekokoukseen.
Pullopommi
Pullopommin teko voi täyttää rikoksen tunnusmerkistön: järjestysrikkomus, vaaran aiheuttaminen, toisen vahingoittamiseen soveltuvan esineen tai aineen hallussapito tai varomaton käsittely.
Luca Antonini
thumb|Luca Antonini
Donington Live 1992
Donington Live 1992 on Iron Maidenin video live-albumista Live at Donington. Videolla on Iron Maidenin konsertti Doningtonista Monsters of Rock -festiivalilla vuonna 1992 järjestetystä Fear of the Dark -kiertueelta.
Keminmaan uusi kirkko
Empiretyylinen kivestä rakennettu pitkäkirkko valmistui vuonna 1827. Rakennuksen oli suunnitellut Yleisten rakennusten intendentinkonttorin intendentti Carl Ludvig Engel 1823. Kirkko rakennettiin paikallisin voimin rakennusmestari Erik Korppin johdolla.
Satu Waltari
Omien kirjojensa lisäksi Waltari käänsi useita teoksia ranskasta suomeksi. Waltari lähti 18-vuotiaana Pariisiin ja opiskeli ranskaa Alliance Françaisessa. Kokemuksistaan hän kirjoitti esikoisteoksensa Kahvila Mabillon (1952). Teos kuvaa silloista opiskelijaelämää Pariisissa. Sadepilvet kertoo Waltarin ja hänen puolisonsa Esko Elstelän romanssista. Haikeat leikit on omaelämäkerrallinen teos lapsuus- ja nuoruusvuosista. Fantasiaromaani Viides harharetki (1960) sijoittuu Ranskan keskiaikaan.
Palvelualojen ammattiliitto Pam
Poliittiset sidonnaisuudet
Vuoden 2012 presidentinvaalissa PAM tuki SDP:n Paavo Lipposen kampanjaa 33 900 eurolla, vasemmistoliiton Paavo Arhinmäen kampanjaa 8 000 eurolla ja vihreiden Pekka Haaviston kampanjaa 8 000 eurolla.